text: Kava niður í gandaheimin hjá Rowling við nostalgi ella forvitni
text: #000000
text: Meiri enn tíggju ár eru liðin, síðan seinasta bókin í røðini um Harry Potter varð útgivin. Tær sjey bøkurnar slógu tá øll sølumet og vunnu fleirfaldan heiður. Fjepparar kring heim elskaðu bøkurnar; meiri enn 450 milliónir eintøk eru seld, og eru bøkurnar týddar til heili 78 mál og gjørdar til 8 stórfilmar.
text: #000001
text: Rithøvundurin handan bøkurnar, J.K. Rowling, hevur umframt tær sjey skaldsøgurnar skrivað tríggjar fylgibøkur, ið upprunaliga vóru útgivnar til vælgerandi endamál. Ein teirra er Undursom djór og har tey eru. Í hesi frásøgn ber til at lesa meiri um kentaurar, griffar, einhyrningar og allar hinar verurnar og dýrini, sum hoyra gandaheiminum til.
text: #000002
text: Harry Potter og bannsetta barnið skal eisini nevnast millum ritverkið hjá Rowling. Hetta er eitt leikrit, sum tekur í aftur endan av sjeyndu bók og heldur fram. Hesin leikur snýr seg við øðrum orðum um ein vaksnan Harry Potter og um børn hansara, sum byrja at ganga í gandaskúlanum, Hogwarts.
text: #000003
text: Harry Potter og bannsetta barnið og Undursom djór og har tey eru eru útgivnar á føroyskum. Soleiðis kann føroyski lesarin – bæði tann vaksni og tann ungi - trína inn (aftur) í heimin, har Harry á sinni bardist móti basiliskum, spældi quidditch og lærdi seg gandarímur. Hetta er ein heimur, sum mong fóru at elska fyri meiri enn tjúgu árum síðani og við sorgblídni søgdu farvæl við fyri meiri enn tíggju árum síðani. Nú kunnu vit øll aftur kava niður í henda sama heim – verið tað við einum nostalgiskum lyndi ella einum forvitnum barnalyndi.
text: #000004
text: Les meiri um báðar bøkurnar niðanfyri – og um tær nýggju myndabøkurnar hjá Jim Kay við upprunaligu Harry Potter-søguni.
text: #000005
text: Harry Potter og bannsetta barnið
text: #000006
text: Harry Potter og bannsetta barnið varð framførdur á palli í West End leikhúsinum í London í 2016. Leikritið varð útgivið eftir framførsluna, og byggir tað á eina nýggja upprunasøgu hjá J.K. Rowling, John Tiffany og Jack Thorne.
text: #000007
text: Harry Potter er 37 ár, arbeiðir fyri Gandamálaráðið, og saman eiga hann og konan, Ginny, trý børn í skúlaaldri. Harry stríðist við sína fortíð, samstundis sum yngsti sonurin, Albus, stríðist við byrðarnar av familjusøguni. Tá ið fortíðin og nútíðin renna saman á ófrættakendan hátt, læra bæði pápi og sonur ótespiliga sannleikan, at viðhvørt dagar myrkrið fram á óvæntaðum støðum.
text: #000008
text: Undursom djór og har tey eru
text: #000011
text: Rannsaka tey villu undrini í gandaverðini í hesum stásiliga verki um gandadjór, sum víðagitni gandadjórafrøðingurin, Newt Scamander, hevur greitt úr hondum.
text: #000012
text: Harry Potter í stórfingnum litmyndum
text: #000014
text: Røðin um Harry Potter er seinnu árini útgivin við myndum hjá Jim Kay. Hesar myndprýddu bøkur av gandakenda klassikaranum eru ein sonn fragd fyri eygað. Bøkurnar eru ætlaðar bæði trúføstum fjepparum og nýggjum lesarum, tí hóast søgan er tann sama, so geva stórfingnu litmyndirnar hjá evnaríka listamanninum Jim Kay tær eina heilt øðrvísi lesiuppliving. Fýra tær fyrstu bøkurnar um Harry Potter við myndum hjá Jim Kay eru at fáa á føroyskum.
text: #000015
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000016
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000017
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000018